Eirik Sverdrup Augdal

Eirik Sverdrup Augdal (født 20. juli 1995 i Haugsbygd i Ringerike) er en norsk langrennsløper og terrengsyklist, som ble juniorverdensmester i skiathlon og stafett i 2014.

 Idrettskarriere 
 Sesongen 2010/11 
I 2011 kom han på 2.-plass på 7,5 km i klassen G16 i Hovedlandsrennet på ski.Hovedlandsrennet 2011 - Offisiell resultatliste for G 16 år 7,5 km fri  Samme år vant han ungdommens Grenseritt på sykkel, i klassen 15-16 år.Kondis.no - Rønning og Augdal beste ungdommer, besøkt 10. januar 2015. Han vant også 15-16-årsklassen i sykkelrittet Racer Bikes Cup 2011 i Chur i Flims i Sveits i juni, og i september vant han juniorklassen i Ringkollklyver'n, et sykkelritt opp til Ringkolltoppen.Terrengsykkel.no - Augdal suveren i Sveits, besøkt 10. januar 2015.Ringerikes blad - Slo alle i Ringkollklyver'n, besøkt 10. januar 2015. Han kom på 2.-plass i sykkelrittet Østfold 3 dagers i juni 2011, og han vant klassen M16 i Birkebeinerrittet på sykkel i august.Fana IL - Østfold 3 dagers , besøkt 7. november 2016.

 Sesongen 2011/12 
Augdal fikk to medaljer i Junior-NM i langrenn 2012, i klassen M17. Først kom han på 3.-plass på 10 km klassisk, deretter vant han 10 km fri teknikk. I NM i terrengsykling rundbane vant han både junior- og seniorklassen, og han kom på 4.-plass i juniorklassen i EM i terrengsykling 2012.Ringerikes blad - Årets unge idrettsnavn igjen, besøkt 10. januar 2015. Han vant norgescupen i langrenn 2011-12 i klassen M17, etter fem enkeltseiere.Norges skiforbund - Statoil Norges Cup Langrenn 2011-2012 Menn 17 år , besøkt 7. november 2016.

I juli ble det arrangert uoffisielt NM i rundbanesykling, der Augdal vant sprint i seniorklassen og lang løype i juniorklassen.Terrengsykkel.no - Eirik Sverdrup Augdal sprintmester, besøkt 7. november 2016.Kondis - To NM-gull på to dager, besøkt 7. november 2016. I august kom han på 7.-plass i Grenserittet.Kondis - Besviken och forbannad - mistet OL, besøkt 7. november 2016. Ved VM i terrengsykling 2012 i september kom han på 12.-plass i juniorklassen, der Anton Cooper vant.Cyclingnews.com - UCI Mountain Bike World Championships 2012, besøkt 10. januar 2015. 

 Sesongen 2012/13 
Han deltok i Nordisk Juniorlandskamp i langrenn i Granåsen i Trondheim i januar 2013, der Norge vant 3 x 5 km stafett. Augdal gikk her sammen med Jørgen Bruvoll og Aksel Rosenvinge.Langrenn.com - Norge best i Granåsen, besøkt 7. november 2016. Han ble tatt ut til å delta i Europeisk ungdoms-OL 2013 (European Youth Olympic Festival), der han fikk sølv på sprinten, bak Aksel Rosenvinge, og Norge fikk også bronse på mix-stafetten der han gikk sammen med Lotta Udnes Weng, Ole Jørgen Bruvoll og Tiril Udnes Weng.Glomdalen - Bronse smakte som gull, besøkt 7. november 2016. I norgescupen for junior kom han på 6.-plass sammenlagt i klassen menn 18 år.Norges skiforbund - Statoil Norgescup Langrenn 2012-2013 Menn 18 år , besøkt 7. november 2016.

Han varslet i april 2013 at han kom til å satse mindre på sykkel, og heller satse på langrenn.Ringerikes Blad - Ski i stedet for sykkel, besøkt 7. november 2016. På sykkel vant han likevel junior-NM-gull i rundbane i juli, og han deltok i VM i terrengsykkel 2013 (rundbane) i Pietermaritzburg i Sør-Afrika, der han kom på 6.-plass.Norges Cykleforbund - NM gull til Vea Iversen og Dahle Flesjå, besøkt 7. november 2016.Terrengsykkel.no - Augdal på 6. i VM, besøkt 7. november 2016.

 Sesongen 2013/14 
I Junior-VM på ski 2014 vant han skiathlon (10 km + 10 km), foran russeren Aleksej Tsjervotkin og landsmannen Johan Hoel. Han var også ankermann på det norske laget som fikk gull i stafetten. På 10 km klassisk kom han på 8.-plass.Langrenn.com - Eirik Sverdrup Augdal: - I morgen skal farten være tilbake, besøkt 7. november 2016. Han deltok i junior-NM på ski 2014 i mars, der han fikk sølv på 10 km fri, og kom på 5.-plass på 10 km klassisk.Sportsmanden - Hoel og Meyer beste løpere i junior-NM , besøkt 7. november 2016. På 4 x 5 km stafett kom han på 4.-plass sammen med Buskerud Skikrets 1. Han kom på 2.-plass i norgescupen for junior sammenlagt, kun slått av Johan Hoel. 

Sommeren 2014 fikk han på plass sponsoravtaler som gjorde at han kunne bli profesjonell og satse kun på langrenn.Ringerikes Blad - Eirik (19) blir skiproff, besøkt 7. november 2016. 

I september 2014 deltok han i motbakkeløpet Ringkollklyver'n, og kom denne gang på 2.-plass.Langrenn.com - Ny rekord i Ringkollklyver'n, besøkt 7. november 2016. 

 Sesongen 2014/15 
Han fikk ingen medaljer ved Junior-VM på ski 2015, men endte på 4.-plass på 10+10 km skiatlon og 5.-plass på 10 km fri. I Junior-NM på ski 2015 fikk han to medaljer; sølv på 20 km fri teknikk, bak Audun Erikstad, og bronse på 7,5 km klassisk. I norgescupen for junior vant han klassen M19-20 sammenlagt, med 482 poeng, 11 poeng foran Audun Erikstad.Norges skiforbund - Statoil Norgescup Langrenn 2014-2015 Menn 19-20 år , besøkt 7. november 2016.

Han vant Ringkolltråkket på sykkel i august og Ringkollrullen på rulleski i september, men siden han ikke deltok på Ringkollklyver'n fikk han ingen plassering totalt i 3 x Ringkollen Rett Opp, som ble vunnet av Stian Andre Risberg.Langrenn.com - Resultater Ringkollrullen 2015, besøkt 8. november 2016. Han løp også motbakkeløpet Hafjell Opp i september, der han kom på 3.-plass.Sportsmanden - Langrennsløpere dominerte i Hafjell Opp , besøkt 8. november 2016.

 Sesongen 2015/16 
Augdal ble senior sesongen 2015-16.Ringerikes Blad - Tøft debutår som senior for Eirik Sverdrup Augdal, besøkt 8. november 2016. Han deltok i Skandinavisk Cup, der han bl.a. fikk en 5.-plass i Vuokatti i desember. Han endte på 31.-plass sammenlagt i Skandinavisk Cup 2015/16.Norges skiforbund - Scandinavian Cup Cross- Country 2015-2016 Men senior  (PDF), besøkt 8. november 2016. 

I NM på ski 2016 del 1 i Tromsø kom Augdal på 15.-plass på 15 km klassisk og 19.-plass på 15+15 km skiatlon. Han ble tatt ut til U23-VM på ski 2016 i Romania, og endte der på 6.-plass på 15 km klassisk og 10.-plass på 15 km fri. I april var det NM på ski del 2, og Augdal kom der på 22.-plass på 50 km fri og 61.-plass på 10 km fri. 

I norgescupen i langrenn kom han på 5.-plass sammenlagt i U23-klassen, der Simen Krüger vant, og han kom på 25.-plass i seniorklassen.Norges skiforbund - Statoil Norgescup Langrenn 2015-2016  (PDF), besøkt 8. november 2016.

Han kom på 2.-plass i rulleskisprinten Kirkebakken Grand Prix i august, og vant Ringkollrullen i september. Han kom på 3.-plass i Hafjell Opp 2016 og 2.-plass i Øverbyrennet i Gjøvik. 

 Sesongen 2016/17 
I august 2016 kom han på andreplass i rulleskirennet Kirkebakken Grand Prix på Hamar, og i september vant han Ringkollrullen.Langrenn.com - Eirik Sverdrup Augdal best i Ringkollrullen, besøkt 7. januar 2018. Han deltok i NM i langrenn 2017, og kom der på 13.-plass på 15 km klassisk og 31.-plass på 30 km skiathlon på Lygna, og han kom på 28.-plass på 10 km fri teknikk på Gålå.FIS - Eirik Sverdrup Augdal - Results 2017, besøkt 8. mars 2020.

I Norgescupen i langrenn 2016/17 kom han på niendeplass i U23-klassen. Han kom på 23.-plass totalt i Skandinavisk Cup 2016/17, med 66 poeng.FIS - Scandinavian Cup - 2017, besøkt 8. mars 2020.

 Sesongen 2017/18 
Augdal fikk sin første pallplass i Norgescupen i langrenn i november 2017, da han kom på tredjeplass på 15 km fri teknikk på Gålå. Den 6. januar 2018 vant han sitt første renn i Skandinavisk Cup, da han vant 15 km fri teknikk i Piteå. Han overtok med det ledelsen i Skandinavisk Cup 2017/18.Ringerikes Blad - Gjennombrudd for Eirik: Slo alle i Skandinavisk cup, besøkt 7. januar 2018. Han endte på andreplass i Skandinavisk cup totalt denne sesongen, kun slått av Martin Løwstrøm Nyenget.FIS - Scandinavian Cup - 2018, besøkt 8. mars 2020. 

Under NM i langrenn 2018 kom han på 17.-plass på 15 km fri teknikk og åttendeplass på 30 km skiathlon, og 22.-plass på 10 km klassisk og 18.-plass på femmila i Alta. Han deltok i U23-VM på ski 2018, der han kom på 22.-plass på 30 km skiathlon. På femmila i Holmenkollen kom han på 14.-plass.FIS - Eirik Sverdrup Augdal - Results 2018, besøkt 8. mars 2020. Han fikk sine første verdenscuppoeng denne sesongen, og endte på 95.-plass totalt med 29 poeng, og han kom på 14.-plass i U23-klassen.FIS - Cross-Country World Cup - 2018 

 Sesongen 2018/19 
Hans beste plassering i Skandinavisk Cup 2018/19 ble en sjetteplass på 30 km fellesstart, og han kom på 23.-plass totalt med 104 poeng. Under NM i langrenn 2019 del 1 kom han på 33.-plass på 15 km klassisk og 31.-plass på 30 km skiathlon, og under NM del 2 på Lygna kom han på 21.-plass på 10 km fri teknikk.FIS - Eirik Sverdrup Augdal - Results 2019, besøkt 8. mars 2020.

 Sesongen 2019/20 
Under verdenscupen på Lillehammer i desember kom Augdal på 13.-plass på 30 km skiathlon. Den 14. desember vant han 30 km klassisk under Skandinavisk cup i Vuokatti. Han deltok i NM i langrenn 2020 på Konnerud, og kom der på 25.-plass på 15 km fri teknikk og femteplass på 30 km klassisk fellesstart. På femmila i Holmenkollen kom han på fjerdeplass, hans beste verdenscupplassering inntil da i karrieren.FIS - Eirik Sverdrup Augdal - Results 2020, besøkt 8. mars 2020.

 Sesongen 2023/24 
Augdal ble norgesmester på 50 km fristil med intervallstart under NM del 2 på Lillehammer.

 Sesongen 2024/25 
I 2025 vant han sitt første renn i Ski Classics da han vant Marcialonga Bodø. Uka etter vant han også Reistadløpet.

 Referanser 

 Eksterne lenker 


Kategori:Norske langrennsløpere
Kategori:Norske syklister
Kategori:Juniorverdensmestere i langrenn
Kategori:Norgesmestere i langrenn
Kategori:Personer fra Ringerike kommune